Document ID: 31997D0350

Title and Content:
ΑΠΟΦΑΣΗ ΤΗΣ ΕΠΙΤΡΟΠΗΣ της 29ης Μαΐου 1997 για τροποποίηση της απόφασης 92/160/ΕΟΚ για την περιφερειοποίηση ορισμένων τρίτων χωρών όσον αφορά τις εισαγωγές ιπποειδών και για την κατάργηση της απόφασης 96/487/ΕΚ για μέτρα προστασίας που αφορούν τη δουρίνη στη Ρωσία (Κείμενο που παρουσιάζει ενδιαφέρον για τον ΕΟΧ) (97/350/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 90/426/ΕΟΚ του Συμβουλίου, της 26ης Ιουνίου 1990, σχετικά με τους όρους υγειονομικού ελέγχου που διέπουν τη διακίνηση ιπποειδών προελεύσεως τρίτων χωρών (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 12 και το άρθρο 13 παράγραφος 2, την οδηγία 91/496/ΕΟΚ του Συμβουλίου της 15ης Ιουλίου 1991, για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προελεύσεως τρίτων χωρών που εισάγονται στην Κοινότητα και περί τροποποιήσεως των οδηγιών 89/662/ΕΟΚ, 90/425/ΕΟΚ και 90/675/ΕΟΚ (2), όπως τροποποιήθηκε τελευταία από την οδηγία 96/43/ΕΚ (3), και ιδίως το άρθρο 18 παράγραφος 7, Εκτιμώντας: ότι, σύμφωνα με την απόφαση 92/160/ΕΟΚ της Επιτροπής (4), όπως τροποποιήθηκε τελευταία από την απόφαση 97/10/ΕΚ (5), οι εισαγωγές ιπποειδών στην Κοινότητα από την Ρωσία επιτρέπονται μόνο από τις περιοχές δυτικώς της οροσειράς των Ουραλίων 7 ότι μετά την επιβεβαίωση της παρουσίας δουρίνης στη Ρωσία, η Επιτροπή εξέδωσε την απόφαση 96/487/ΕΚ (6) 7 ότι οι αρμόδιες κτηνιατρικές αρχές της Ρωσίας επιβεβαίωσαν τώρα την απουσία δουρίνης σε ορισμένα διοικητικά τμήματα της Ρωσικής Ομοσπονδίας 7 ότι, ως εκ τούτου, η απόφαση 92/160/ΕΟΚ θα πρέπει να τροποποιηθεί προκειμένου να ληφθεί υπόψη η τροποποιημένη περιφερειοποίηση της Ρωσίας 7 ότι οι αρμόδιες αρχές της Ρωσίας παρέχουν επίσης επαρκείς εγγυήσεις για τον έλεγχο της δουρίνης στη Ρωσική Ομοσπονδία 7 ότι οι προαναφερθείσες εγγυήσεις είναι επαρκείς προκειμένου να επαναρχίσουν οι εισαγωγές ιπποειδών από ορισμένα κράτη της Ρωσικής Ομοσπονδίας 7 ότι, κατά συνέπεια, θα πρέπει να καταργηθεί η απόφαση 96/487/ΕΚ 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Στο παράρτημα της απόφασης 92/160/ΕΟΚ, οι όροι: «Ρωσία εδάφη δυτικώς της οροσειράς των Ουραλίων» αντικαθίσταται από τους όρους: «Ρωσία - οι επαρχίες Arkhangelsk, Vologda, Murmansk, Leningrad, Novgorod, Pskov, Briansk, Vladimir, Ivanovo, Tver, Kaluga, Kostroma, Moskva, Orjol, Riasan, Smolensk, Tula, Jaroslavl, Nijninovgorod, Kirov, Belgorod, Voroneg, Kursk, Lipezk, Tambov, Astrahan, Volgograd, Penza, Saratov, Uljanovsk, Rostov, Orenburg, Perm και Kurgan - οι περιφέρειες Stavropol και Krasnodar - οι δημοκρατίες Karelia, Marij-El, Mordovia, Chuvachia, Kalmykia, Tatarstan, Dagestan, Kabardino-Balkaria, Severnaya Osetia, Ingushetia και Karachaevo-Cherkesia.». Άρθρο 2 Καταργείται η απόφαση 96/487/ΕΚ. Άρθρο 3 Τα κράτη μέλη τροποποιούν τα μέτρα που εφαρμόζουν όσον αφορά τη Ρωσία προκειμένου να ευθυγραμμισθούν με την παρούσα απόφαση. Ενημερώνουν την Επιτροπή σχετικά. Άρθρο 4 Η παρούσα απόφαση απευθύνεται στα κράτη μέλη. Βρυξέλλες, 29 Μαΐου 1997.

Classification Labels:
2394

Label Descriptions:
{"2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 2442
5775
122
5962
914
5842
3156
c_964c9649
6205
5877

EuroVoc IDs (Expanded): 2442
5775
122
5962
914
5842
3156
c_964c9649
6205
5877

Dataset Source: meu

Split: train